I denne verden er alt mulig

I denne verden er alt mulig er en norsk NRK-produsert fjernsynsteateroppsetning sendt første gang i januar 1983. Stykket er opprinnelig et hørespill skrevet av Klaus Hagerup, omarbeidet for fjernsyn. Regien var ved Arild Brinchmann.

Handling 
Stykket foregår i Berlin rett etter at Hitler har blitt rikskansler i 1933. Hovedpersonen, Rudolf Grosche, er medlem av Hitlerjugend. Han er arbeidsledig, akkurat som HJ-kameratene Fritz og Hans Werner. Han tror på en ærerik fremtid for Tyskland under ledelse av Adolf Hitler, og er dominert av Fritz som er en av lederne i HJ. Sammen med Fritz og Hans Werner trakasserer han kommunister og støter slik på kommunistpiken Gerda. Rudolf er tiltrukket av henne, og blir revet mellom nazibevegelsen og følelsene sine. Etter at han er med på å ta livet av en kommunist, trekker han seg ut av HJ og søker etterhvert mer kontakt med Gerda. Han begynner å lese illegale aviser, involverer seg i kommunistisk motstandsarbeid og snart havner han på kollisjonskurs med sine gamle nazi-kamerater.

Medvirkende 
Rudolf Grosche: Per Frisch
Fritz: Jan Frostad
Hans Werner: Preben Dietrichson
Gerda Hoffberg: Minken Fosheim
Udo Hoffberg: Bjørn Sundquist
Kelner: Erik Lassen
Willy Bügener: Knut Walle
Otto Grosche: Knut Kroppan
Gisela Grosche: Anne Mari Dale
Irene: Marianne Mørk
Wilhelm: Sverre Holm
SA-mann: Rolf Arly Lund
Friedrich: Trond Brænne
Karl: Are Storstein
Kurt: Knut Willy Berglund
Gudrun: Inger Teien
Politimann: Torgeir Fonnlid
En mann på trikken: Rannov Nilsen
Sang: Pernille Anker
Andre medvirkende: Elna Hallenberg Næss, Randi Nordby, Irene Thomsen Lie, Bente Usterud Svendsen, Nina Holt Andersen, Oddmund Berg, John Berggren.

Eksterne lenker 
 

TV-produksjoner på NRK
Enkeltproduksjoner av Fjernsynsteatret